REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/354-14

28. oktobar 2014. godine

B e o g r a d

Z A P I S N I K

46. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. OKTOBRA 2014. GODINE

Sednica je počela u 16,00 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Katarina Rakić, Dragan Nikolić, Biljana Pantić Pilja, Svetislav Vukmirica, Tanja Tomašević Damnjanović, Žarko Mićin, prof. dr Janko Veselinović, Neđo Jovanović i Mirko Čikiriz.

Sednici nisu prisustvovali: Veroljub Arsić, Aleksandar Jablanović, Žarko Obradović, Petar Petrović,, Balint Pastor, Vesna Martinović i Vesna Besarović, kao ni njihovi zamenici.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o izmeni Zakona o sudijama, koji je podnela grupa od 199 narodnih poslanika;

2. Razmatranje amandmana na Predlog zakona o izmenama Zakona o javnom tužilaštvu, koji je podnela grupa od 199 narodnih poslanika;

3. Razmatranje amandmana na Predlog zakona o izmeni Zakona o legalizaciji objekata, koji je podnela grupa od 127 narodnih poslanika.

Prva tačka dnevnog reda. Razmatranje amandmana na Predlog zakona o izmeni Zakona o sudijama, koji je podnela grupa od 199 narodnih poslanika;

Odbor je u skladu sa članom 164. Poslovnika Narodne skupštine razmotrio amandman na član 2. Predloga zakona o izmeni Zakona o sudijama, koji su zajedno podneli narodni poslanici Borislav Stefanović, Vesna Martinović i Balša Božović i smatra da je amandman u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amandmana na Predlog zakona o izmenama Zakona o javnom tužilaštvu, koji je podnela grupa od 199 narodnih poslanika.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama Zakona o javnom tužilaštvu i smatra da su u skladu sa Ustavom i pravnim sistemom Republike Srbije amandmani:

- na član 3. koji su zajedno podneli narodni poslanici Zoran Živković i Vladimir Pavićević;

- na član 3. koji je podnela narodni poslanik Olgica Batić;

- na član 3. sa ispravkom, koji su zajedno podneli narodni poslanici Marko Đurišić, Biljana Hasanović Korać i Branka Karavidić;

- na član 4. koji su zajedno podneli narodni poslanici Borislav Stefanović, Vesna Martinović i Balša Božović.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. . Razmatranje amandmana na Predlog zakona o izmeni Zakona o legalizaciji objekata, koji je podnela grupa od 127 narodnih poslanika.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni Zakona o legalizaciji objekata i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Borislav Stefanović, Vesna Martinović i Balša Božović;

- na član 1. koji je podneo narodni poslanik Blagoje Bradić.

Odbor je odluku doneo jednoglasno.

Odbor je razmotrio i smatra da nije u skladu sa Ustavom i pravnim sistemom Republike Srbije amandman na član 2. koji su zajedno podneli narodni poslanici Borislav Stefanović, Vesna Martinović i Balša Božović.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Sednica je završena u 16,10 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović